№9 «Көлтоған» жалпы орта білім беретін мектебі КММ

**Жақұты барға жасын түспейді**



**Сынып жетекші:** Бакирова Шынар. А

|  |  |  |  |
| --- | --- | --- | --- |
| Мектеп атауы: | | №9 «Көлтоған» жалпы орта білім беретін мектебі КММ | |
| Сынып жетекші: | | Бакирова Шынар. А | |
| Күні: | | 13.11.2023ж | |
| Сабақтың тақырыбы | | «Жақұты барға жасын түспейді» | |
| Сабақтың мақсаты | | Оқушы бойына адами ізгі қасиеттерді қалыптастыру | |
| Құндылықтарды дарыту | | Ар – ұят Қазақстанның оңтайлы имиджін қалыптастыруға белсенді үлес қосу;  Достарына,сыныптастарына отбасы мүшелеріне қамқор болу, мейірімділік таныту;  Дұрыс қарым –қатынас орната білу. | |
| **Сабақтың барысы** | | | |
| **Жоспарланған уақыт** | **Жоспарланған жаттығулар** | | **Ресурстар** |
| Сабақтың басы  5 минут | **Ұйымдастыру кезеңі**  **Психологиялық ахуал туғызу. «Жылы лебіз»**  Сабақтың тақырыбы, мақсаты айтылады  І. Адами ізгі қасиеттер туралы  ІІ.Ескірмейтін есті сөз (ұлылардың сөздері)  ІІІ. Жалғасын тап ( Мақалдардың жалғасын табу)  IV.Шығармашылық жұмыс. | |  |
| Сабақтың ортасы  10 минут  5 минут  10 минут  10 минут  Сабақтың соңы  5 минут | **Мұғалім:**  «Адамның бойындағының бәрі: келбеті де, киімі де, жан-дүниесі де, ойы да әдемі болуға тиіс... Мен көркі мен киіміне қарасам, көз сүйсіндіріп, бас айналдыратын адамдарды жиі көремін, ал жан-дүниесіне үңілсек – құдай сақтасын! Әп-әдемі сыртқы қабықтың ішіндегі жанның қап-қара болатыны сонша, оны ештеңемен жуып кетіре алмайсың»  А.П .Чехов  Осы айтылған ұлағатты сөзде не туралы айтылған?  **І. Адами ізгі қасиеттер туралы**  1-оқушы: Қайырымдылық – айналадағы адамдарға ізгілікті іс жасау. Қайырымдылық бар жерде қатыгездікке жол жоқ.Өзгелер үшін жасалған ізгілік адам жанын нұрландырады, адамдық мәртебесін көтереді. Қайырымды бала қашанда ата-анасының мақтанышы.  2-оқушы: Ашу шақырғанда, ең алдымен, тоқтау салатын – сабырлылық. Сабырлылық- адам бойына екі жолмен дариды, бірі туа біткені де,екіншісі адам өзін-өзі тәрбиелеу жолымен келеді. Сабырлылық адамның өз мінез -құлқына ие бола алатынын көрсетеді.  3-оқушы: Әдептілік дегеніміз-адамдардың өзара жақсы қарым-қатынасының, жүріс-тұрысының ережесі.  4-оқушы: Адам болатын бала – барлық жақсы қасиеттерді үйреніп, жаман мінез, жаман әдеттерден аулақ болуға тырысу керек. Иманды адам ұлтына, нәсіліне, жынысына, дініне қарамастан иманды болып туады. Иманды бала дөрекілікке бармайды.Имандылық бар жерде рухани тазалық бар, сенім бар.  5-оқушы: Әдептілік дегеніміз- әдеп, ізет, инабат, сыйласым, құрмет, қамқорлық деген сөздерді білдіреді екен. Тағы да бір айтатын жағдай бір-бірімізге кешірімді болуымыз керек, ол да-әдептілік.  6-оқушы: Ата-ананың тілегі – адам болып өскенің,  Адамдықтың тірегі- адал болып өскенің.  Әдептілік дегенің- әрқашанда керегің,  Әсемпаздық дегенің – әуре сарсаң әлегің.  7-оқушы: Әдептілік- деп үлкенді сыйлауды,достарды,айналадағы адамдарды құрметтеуді айтамыз. Әдепті адам басқадан сыйласым күтпей-ақ алдымен өзі басқаны құрметтеп, ардақтай біледі,көпшіліке өзінің әдептілігін көрсетеді.  8-оқушы: Әдептілік белгісі-иіліп сәлем бергені, сәлемдесу- бейбіт пейілдің, достық ықыластың белгісі, мінез-құлықтың нормасы.  9-оқушы: Әділ болу –адамшылықтың асыл белгісі. Әділетті қоғам адамдар имандылық қағидаларын қатаң сақтағанда ғана құрылады. Әдет-ғұрып дәстүрлеріне қалыптасқан қағидаларға, құқықтық нормаларға, заңға сүйенгенде ғана әділдік жеңеді.  10-оқушы: Барлық адамдар тең құқықты, ерікті, қадірлі. Азаматтар нәсіліне, жынысына,тіліне, тегіне, дініне, мүліктік және лауазымдық жағдайына қарай заң алдында бірдей. Өмір сүру құқығы, адамның бас бостандығы мен жеке өмір сүру еркі қасиетті болып табылады.  11-оқушы: Қазақ халқының ерекше қадір-қасиеттерінің бірі-ұрпағының иманжүзді, адал да өжет,батыл да табанды, еңбекқор болуы үшін, обал мен сауапты білуі үшін олардың іс-әрекетін бақылап кейбір жаман қылықтардан,істерден тыйып отырған. Мұндай тәрбиеге мән беру адамдық қасиетті арттырып, жаманшылықтан сақтайды.  Видео «Қайрымдылық– асыл қасиет»  Мұғалім: Енді сұрақтар қояйық.  1) Адамгершілік қасиеттерді қаншалықты бағалаймыз?  2) Сен өзің жіберген қателіктеріңді мойындай аласың ба?  3) Адам адамнан несімен ерекшеленеді?  Жауап:  1)Адамгершілік қасиеттерді дұрыс бағалай білуіміз керек. Адамгершілікке барлық қасиеттер саяды. Адамгершілік – адам бойындағы ең асыл қасиет.  2)Өзіңнің жіберген қателігіңді мойындау – ол үлкен ерлікпен тең қасиет. Қателігіңді мойындау ешкімге зияныңды тигізбеу, ешкімнің обалына қалмау.  3)Адам адамнан білімімен, тәрбиелілігімен, әдептілігімен, мәдениеттілігімен әдемі мінезімен озады.  **ІІ кезең. Ескірмейтін есті сөз**   * + - 1. «Тәрбие – ұлы іс, тәрбие арқылы адам тағдыры шешіледі» В.Г. Белинский.       2. «Ел боламын десең бесігіңді түзе» М.О Әуезов       3. «Әлемде адам тұлғасынан күрделі, одан бай ешнәрсе жоқ» В.А.Сухомлинский       4. «Бала ата-ананың тағылымымен өседі» М.О.Әуезов.       5. «Адамға ең бірінші білім емес, тәрбие беру керек, тәрбиесіз білім – адамзаттың қас жауы, ол келешекте оның өміріне апат әкеледі» Әбунасыр Әл-Фараби.       6. «Бала тәрбиесіне ерекше мән берілуі керек,тәрбиенің арқасында болашақ адамзат тағдырының негізгі мәселесі шешіледі» В.Г.Белинский.       7. «Адам ата-анадан туғанда есті болмайды: естіп, көріп, ұстап,татып ескерсе, дүниедегі жақсы мен жаманды таниды дағы, сондайдан білгені, көргені көп болған адам білімді болады. Естілердің айтқан сөздерін ескеріп жүрген кісі өзі де есті болады» Абай. (19-шы қара сөзінен)       8. «Бала маңайындағы нәрсе де, сөйлейтін сөздер де, адамдардың жүріс-тұрыстары да жинақы, ретті, таза, әдепті, сұлу болуға тиісті»  Мағжан Жұмабаев       9. «Адамда жақсы қасиет болмаса, оған бақ та, бақыт та қонбайды».  Жүсіп Баласағұни.       10. «Жақсы тәрбие мен ақыл күші болып, екеуі біріккенде - бұлар адамшылық қасиеттері болып табылады»   Әл-Фараби  **ІІІ кезең. Жалғасын тап... (мақалдардың жалғасын табу)**  Адами ізгі қасиеттер туралы мақал-мәтелдер  Адамгершілікке арналған үш сауал бар:  Шөлге құдық қазған бір сауап,  Өзенге көпір салған бір сауап,  Жолға ағаш екеен бір сауап  Талабы жоқ жас-  Қанаты жоқ құс  Адамның күні адаммен  Ат жақсысын мақта,  Адам жақсысын жақта  Әркімнің өзі шығар биігі бар  Темір сырын отта танытады,  Адам сырын жоқта танытады  Жақсы сыйлағанның құлы  Жаман қорыққанның құлы  Ақылсыз атқа мінсе,  Атасын басып кете жаздайды  Өзін ғана ойлаған, жамандықтың белгісі  Өзгені де ойлаған, адамдықтың белгісі  Ақымақ ішкен-жегенін айтады,  Ақылды көрген-білгенін айтады  Әдепті бала- арлы бала  **ІV кезең. Шығармашылық жұмыс.**  Мұғалім: -Ал, балалар, үйден эссе жазып келіңдер дегенмін. Оқи қойыңдар.  Оқушылар шығармаларын оқып, плакатқа өз ойларын түсіреді. Жұмыстарын қорғайды.  **Қорытынды**.  Адамның адамгершілік, саналылық дәрежесі оның тәртібі мен іс-әрекетін анықтайтыны әлдеқашан дәлелденген.  Әдептілікке, кішіпейілділікке тәрбиелеу баланың жеке басын қалыптастыру мен дамытудың аса маңызды бір саласы, ұжымға, қоғамға, Отанға, еңбекке, өз міндеттеріне және өз басына қатынасын қалыптастыруды көздейді. Адамгершілік қасиеттер өз бойындағы жақсы мінез-құлық, жақсы әдет, жақсы әдептен құралады. Ол ананың ақ сүтімен, әкенің үлгі-өнегесімен, ата-әжеңнің берер үлкендік, ақсақалдық тәрбиелерімен бойыңа сіңеді. Мектепте ұстаздар өмірдегі жақсылық пен жамандық, адалдық пен арамдықтың айырмасын танып білуге көмектеседі, өмірде дұрыс бағыт таңдай білуге үйретеді. Оны саралап, таңдап, бағалап, байыптап, өзіңе керегін ала білу, жақсылыққа үйреніп, жамандықтан жирену өзіңе байланысты. Жақсы адам боламын, өмірде мақсатыма жетемін десең бойыңдағы қасиеттерді ізгілендіріп, адамгершілікке ұмтылған жөн. Адамның бойынан әдептілік, сыпайылық, ізеттілік қасиеттер табылса, әрине, адам сымбатты, парасатты көрінеді.  Сабақ соңында оқушылар рефлексия «3 қалам» әдісі бойынша жүргізеді:  **Мен бүгін үйренген 1 нәрсе**  **Мен қызықты деп тапқан 1 нәрсе**  **Мен ұсынатын 1 нәрсе** | | Презентация  **«**Адами ізгі қасиеттер**»**  Видео  «Қайрымдылық– асыл қасиет»  Нақыл сөздер  Мақал-мәтелдер  Нақыл сөздер |

**МДОІЖО:** \_\_\_\_\_\_\_\_К. Джорабеков

**Сынып жетекші:** \_\_\_\_\_\_\_Ш. Бакирова.